
  Н А Р Е Д Б А

ЗА СИМВОЛИТЕ, ПОЧЕТНИТЕ ЗНАЦИ И

ЗВАНИЯ НА ГРАД  СВОГЕ
Г л а в а   п ъ р в а

ОБЩИ ПОЛОЖЕНИЯ

       Чл.1.Тази Наредба урежда вида и съдържанието на символите, почетните знаци и звания на град Своге, както и условията, критериите и начина на използуване, а така също и реда по връчване на символите, знаците и званията в тържествени случаи и по специални поводи.

      Чл.2. При определяне вида и символиката на знаците се вземат предвид традициите и обичаите на населението от района.

Г л а в а    в т о р а

СИМВОЛИ НА ГРАД СВОГЕ

      Чл.3.Символите на Своге, обект на Наредбата  са в йерархическа последователност и взаимносвързаност:



/1/Знаме на град Своге;



/2/ Герб на град Своге;



/3/ Символичен ключ на град Своге;

Г л а в а   т р е т а

ЗНАМЕ НА ГРАД СВОГЕ
      Чл.4.  Знамето на град Своге е с първостепенно значение.

       Чл.5. Знамето предстовлява правоъгълник с плавна дъга, която го разделя на зелена и бяла част.Атрибутите които включва са герба на град Своге и надписа Община Своге./ПРИЛОЖЕНИЕ №1/
/1/Цветовете на знамето са: зелено /PANTONE 348,CMYK - C 100%, M4%, Y87%, K18% /, символизиращо чистотата на природата и планината, и бяло – пенливите реки и белите скали на пролома.

/2/ Копия на знамето могат да се изработват в различни размери в зависимост  от мястото на поставянето или условията при носенето му. 

         /3/Може да бъде тиражирано в разнообразни сувенирни варианти,флагове,отпечатвано на хартия;  да се увеличава или намалява, като се спазва съотношението на символите. При използване във вертикално положение, гербът се поставя прав.

      Чл.6. Знамето задължително се поставя в кабинета на кмета, в кабинета на председателя на Общинския съвет, заседателната зала на Общинския съвет, учебните заведения, пред сградата на Община Своге, на площада на града и др.

      Чл.7. Участието на знамето в чествания, тържества и други може да се осъществява в следните случаи:


/1/ Национални празници на Република България;


/2/ Ден на град Своге – 29 юни / Петровден/;


/3/Празници и чествания на годишнини от събития с изключителна роля в историята на град Своге;


/4/ Тържествени заседания на Общински съвет - Своге.

      Чл.8.Използуването на тиражирани варианти на знамето на град Своге по начин, който уронва престижа на Община Своге, съдържа аморални елементи и други се санкционира по смисъла на чл. 31 от ЗАНН.

      Чл.9.Забранява се използването на тиражирани варианти на знамето на град Своге за политически, религиозни и националистически послания.

      Чл.10. Знамето на град Своге е йерархично подчинено по смисъл и значение на Националното знаме на Република България.

Г л а в а   ч е т в ъ р т а

ГЕРБ НА ГРАД СВОГЕ

      Чл.11.Гербът на град Своге не може да бъде променян, интерпретиран, изменян, прекомпозиран и преиначаван извън проекта на художник - склуптор.Основният цвят на гербът е зелен, а контурите очертаващи изображенията са в златно оцветявани. При изработване на значка, контурите на герба може да бъдат: златни, сребърни и бронзови. При изработване на знамето на град Своге, контурите на герба очертаващи изображението, са в бяло оцветявани.
      Чл.12. Гербът присъства като елемент от знамето на гр. Своге.      

      Чл.13. Гербът може да се тиражира в различни сувенирни варианти, да се отпечатва на хартия и червен восък, да се уголемява или умалява при спазване  на съотношенията между отделните елементи в него по утвърден еталон.

Г л а в а    п е т а

СИМВОЛИЧЕН КЛЮЧ НА ГРАД СВОГЕ

      Чл.14. Символичният ключ на град Своге представлява художествено изработен ключ от ковък метал. 

      Чл.15. Горният край на символичния ключ представлява герба на град Своге.

      Чл.16. Символичният ключ на град Своге се връчва на кмета при встъпването му в длъжност.

      Чл.17. Символичният ключ на град Своге се съхранява от кмета на Община Своге.

      Чл.18. Копие на символичния ключ от по-лек метал се връчва със заповед на кмета на Община Своге на удостоените  със званието "Почетен"  и “ Заслужил” гражданин на град Своге на тържествена сесия на Общински съвет - Своге. 

Г л а в а    шеста

ПОЧЕТНИ ЗНАЦИ НА ГРАД СВОГЕ

      Чл.19.Почетните знаци на град Своге, обект на Наредбата  са в йерархическа последователност и взаимносвързаност:


/1/ Почетен знак на град Своге;

/2/ Почетна значка на град Своге;


/3/ Почетна грамота.

      Чл.21. Почетният знак на град Своге представлява герба на град Своге. Знакът е  поставен в луксозна кутийка, гарнирана с национален флаг.

      Чл.22. Почетният знак на град Своге се връчва със заповед на  кмета на удостоените със званието "Заслужил" гражданин на Своге на сесия на Общински съвет- Своге.

      Чл.23. Почетната значка на град Своге представлява умален вид на герба на град Своге.

      Чл.24. Почетната значка на град Своге се дава на председателя на Общински съвет – Своге,  на общинските съветници,  на кмета,  на заместник-кметовете и на секретаря на общината при встъпването им в длъжност.

      Чл.25. С почетната значка на град Своге се отличават деца и младежи с призови места  на : 

/1/ Национални и международни ученически олимпиади;

/2/Национални и международни състезания  в направленията наука и техника, изкуство и спорт.

       Чл.26. С почетната значка на град Своге се отличават удостоените със званията "Почетен" и "Заслужил" гражданин на Своге, както и български и чуждестранни граждани с принос за развитието на града и общината.

      Чл.27. Почетната значка на град Своге се носи на национални и официални празници на Република България, на празника на град Своге, на заседания на Общински съвет - Своге и при други случаи по преценка на носителя на значката.

      Чл.28. Тиражиран вариант на почетната значка може да се използва и като сувенир.

      Чл.29.Почетната грамота представлява луксозен лист в правоъгълна форма с художествено оформление и изображение на герба на град Своге.

      Чл.30. Почетната грамота е официален документ, който се издава от Община Своге на български и чуждестранни институции и граждани, чийто постижения са принос в развитието на град Своге във всички сфери на обществения живот.

      Чл.31.Удостояването с почетните знаци на град Своге става със заповед на кмета на Община Своге. Връчването им се извършва при подходящи уславия от кмета на Община Своге или от упълномощено от него лице.

      Чл.32.За издадените почетни знаци се води отделен регистър, който се съхранява от кмета на общината или от упълномощено от него лице.

       Г л а в а    седма

ПОЧЕТНИ ЗВАНИЯ

      Чл.33. Почетните звания, обект на Наредбата, са в йерархична последователност:


1.почетен гражданин на град Своге;


2.заслужил гражданин на  град Своге;


3.вписване в почетна книга на  град Своге;

      Чл.34. /1/ Удостояването със званието “Почетен” гражданин на град Своге става с решение на Общински съвет с квалифицирано мнозинство 2/3 от състава му.

/2/ Удостояването със званието “Заслужил” гражданин на град Своге става с решение на Общински съвет с квалифицирано мнозинство повече от половината от състава му.

      Чл.35.Предложение до Общинския съвет за удостояване със званията "Почетен" и "Заслужил" могат да правят:


1. председателят на Общински съвет – Своге;


2.кметът на Община Своге;

3.постоянните комисии към Общинския съвет, групите на общинските съветници или общински съветник.


4.инициативни комитети на граждани.

      Чл.36. Званието "Заслужил" гражданин на град Своге се връчва не повече от два пъти в годината на сесия на Общински съвет- Своге.

      Чл.37. Предложението се придружава от подробни мотиви и кратка биографична справка. Могат да се прилагат копия от дипломи, свидетелства, други награди.

      Чл.38. Със званието "Почетен" гражданин на град Своге се удостояват:

/1/Видни държавни, обществени, стопански, научни, културни и спортни дейци, свързали своята дейност с град Своге, с утвърждаване престижа му пред национални и международни институции и по повод техни кръгли годишнини;


/2/Чуждестранни граждани със значителни постижения за развитието на град Своге и Република България;


/3/Български и чуждестранни граждани, носители на високи държавни и международни отличия;


/4/Граждани, проявили изключителен героизъм в екстремни или аварийни ситуации;


/5/Дарители, чийто дарения са с непреходна стойност за града и общината;


/6/ При други изключителни заслуги от обществена значимост.

        Чл.39.Със званието "Заслужил" гражданин на град Своге се удостояват:


/1/ Дейци на науката, чийто постижения са принос в развитието на град Своге;


/2/Автори на високопрофесионални и стойностни литературни, художествени, музикални и други творби, посветени на град Своге, които обогатяват културно-историческото наследство на града;


/3/ Спортисти и спортни деятели с изключителни постижения за прослава на град Своге;


/4/Лекари и медицински лица с изключителни заслуги за животоспасяване и лечение на болни; 


/5/ Граждани, проявили героизъм и жертвоготовност за спасяване на човешки живот, за предотвратяване на престъпления и други;


/6/ Дарители и занимаващи се с благотворителна дейност.

       Чл.40. След приетото от Общинския съвет решение за удостояване със званията "Почетен" и "Заслужил" гражданин на град Своге, на вносителя на предложението и на удостоения се изпраща копие от решението, както и покана за връчване на удостоверението за присвоено звание, която съдържа дата, час и място на провеждане на ритуала.

        Чл.41. Връчване званията "Почетен" и “Заслужил" гражданин на Своге:


/1/ На удостоените със званието "Почетен" и "Заслужил" гражданин на град Своге се издава удостоверение по специално изготвен образец, което съдържа : номера на удостоверението, номера на решението на Общинския съвет, повода за удостояването;


/2/Удостоверението се подписва от кмета на общината и от председателя на Общинския съвет.


/3/Удостояването се извършва в тържествена обстановка в присъствието на удостоения, вносителя на предложението, кмета на Община Своге, председателя на Общински съвет - Своге, близки на удостоения, журналисти , граждани и други;

        Чл.42. На удостоените се връчват още:


/1/ За званието "Почетен" гражданин на Своге - символичен ключ на града съгласно чл. 18   от настоящата Наредба.


/2/ За званието "Заслужил" гражданин на град Своге - почетния знак на града съгласно чл. 18    от настоящата Наредба;

/3/ Почетни значки и различни издания / CD, книги,брошури, дипляни, албуми и др./ за град Своге;


/4/ Удостоените със званията "Почетен" и "Заслужил" се вписват  в почетната книга.

      Чл.43. Носителите на званията "Почетен" и "Заслужил" гражданин на град Своге имат право: да бъдат включвани в представителни делегации в страната и чужбина; да присъстват на заседания на Общинския съвет с право на съвещателен глас; да участват в работни срещи на общинското ръководство по въпроси, свързани с професионалните им компетенции, както и в чествания и празници, организирани в град Своге.
      Чл.44. При загубване или унищожаване на удостоверението по чл.41, ал 1 след писмена молба се издава ново удостоверение. 
      Чл.45.Общинският съвет може да отнеме званията "Почетен" и "Заслужил" гражданин на град Своге на лица ,осъдени за престъпления с влязла в сила присъда на тези, които с постъпките си петнят името на града и страната или при писмена молба от страна на удостоения.

      Чл.46. Почетната книга на град Своге се изработва в еднакви по формат томове. На първата страница се изобразява гербът на град Своге с надпис "Книга за почетните и заслужилите граждани на Своге", том…

      Чл.47. В почетната книга се вписват удостоените със званията "Почетен" и "Заслужил" гражданин на град Своге, като се посочват трите имена, мотивите, поводът и основанията за удостояването им. На удостоените се предоставя възможност собственоръчно в нея да изразят отношението си към град Своге.

ПРЕХОДНИ И ЗАКЛЮЧИТЕЛНИ РАЗПОРЕДБИ

       §.1.Тази Наредба отменя всички досегашни  разпоредби, символи и знаци, използвани в общината.

       §.2. Кметът на общината чрез конкурси, възложителни или организационни мероприятия взема мерки за изработването на визираните в Наредбата   символи и  знаци.

        §.3. Герба на град Своге задължително се поставя в кабинета на председателя на Общинския съвет, заседателната зала, кабинета  на кмета, приемната на   кмета   и на фасадата на общината .

        §.4.Гербът и знамето на град Своге се поставят в ритуалните зали заедно с герба и знамето на Република България.

        §.5. Забранява се ползването на герба на  град Своге като символ на други организации и фирми без резрешение на кмета на общината.

        §.6. Почетната  грамота може да бъде и самостоятелен приз за заслуги на институции, организации и личности. 
        §.7.Ако предложеният за звание "Почетен" гражданин на град Своге няма необходимите гласове, номинирането му може да се поднови след три години.

        §.8.Удостояването със символите, почетните знаци и звания се оповестява по подходящ начин пред населението на града и общината.

        §.9.Званията по чл. 39 и чл.40 могат да се присъждат и посмъртно.
        §.10.При определени поводи Община Своге може да учредява допълнителни   отличия.

        §.11. За неуредени с настоящата Наредба въпроси, Общинският съвет Своге приема отделни решения.

      Настоящата Наредба е приета с решение  № 46 с протокол № 04/12.03.2009 година.

